Kust oleks võtnud Lembitu selsamal talvel retkeks Pihkva mehi, kui liivlased-lätlased üle kogu Sakala kõik mehed, keda eest leidsid, oleksid ära tapnud, nagu vahele­kiiluja tahab uskuma panna? Isegi Järvani laseb vahele­kiiluja liivlasi-lätlasi tungida ja rüüstata ning riisuda eest­laste vara, aga keegi ei tõsta kätt nende  tagasitõrjumiseks, vaid lätlased-liivlased lähevad "mängides", nagu vahele­kiiluja kinnitab. Dotele ja Paykele astuvad küll 9 eestlast vastu, kuid alles siis, kui nad kogu päev võidelnud ja eest­lastest mõningad haavatud, langevad lõpuks ka Dote ja Payke!! Imelik sõjaretk kõigiti! Beverini lätlaste vanemad (nii vahelekiiluja) Dote ja Payke lähevad üksi Sakalasse külla; nendele astuvad 9(!) eestlast vastu; kogu päev sõdivad need, ilma et lätlaste vanematele lätlased ja eestlastele eestlased appi tuleksid. Mis  kaksikvõitlus see oli siis 2 ja 9 vahel! Kogu lugu lööb üle isegi hari­likud jäägrijutud - oma ebatõelisusega!